การจัดการ

1. โครงสร้างการจัดการ

โครงสร้างกรรมการของบริษัทฯ ประกอบด้วยคณะกรรมการทั้งหมด 2 ชุด คือ

  ก. คณะกรรมการบริษัทฯ ประกอบด้วย

  ------ --------------------------- -------------------------------------
         ชื่อกรรมการ                   ตำแหน่ง

  1.     นายมีชัย วีระไวทยะ             กรรมการอิสระและประธานกรรมการ

  2.     นายธีระ วิภูชนิน                กรรมการอิสระและประธานกรรมการตรวจสอบ

  3.     ดร.วิลาศ สินสวัสดิ์              กรรมการอิสระและกรรมการตรวจสอบ

  4.     นายเกษม สนิทวงศ์ ณ อยุธยา      กรรมการอิสระและกรรมการตรวจสอบ

  5.     นายพละ สุขเวช                กรรมการอิสระ

  6.     นายเดวิค พาร์ค                กรรมการอิสระ

  7.     นายวศิน ปัจจักขะภัติ             กรรมการอิสระ

  8.     นายวัง ต้า เลียง               กรรมการ

  9.     นายวัง ชาง ยิง                กรรมการ

  10.    นายสมชัย จงสวัสดิ์ชัย            กรรมการผู้จัดการ

  11.    นางสาวอัญชลี สืบจันทศิริ          กรรมการ

  12.    นางสาวปิยธิดา สุขจันทร์          กรรมการ

  13.    นายยุทธ ศักดิ์เดชยนต์            เลขานุการคณะกรรมการ
  ------ --------------------------- -------------------------------------

รายละเอียดข้อมูลของคณะกรรมการและผู้บริหารของบริษัทฯ ปรากฏอยู่ในเอกสารแนบ 1
และรายชื่อของกรรมการในบริษัทย่อย ปรากฏอยู่ในเอกสารแนบ 2

ขอบเขตหน้าที่และความรับผิดชอบของคณะกรรมการบริษัทฯ

1.  คณะกรรมการมีส่วนร่วมในการตัดสินใจ หรือให้ความเห็นชอบในการกำหนดวิสัยทัศน์ ภารกิจ
    กลยุทธ์ เป้าหมาย แผนธุรกิจ และงบประมาณของบริษัทฯ

2.  คณะกรรมการควบคุมกำกับดูแลให้ฝ่ายบริหารดำเนินการให้เป็นไปตามแผนธุรกิจและงบประมาณ
    เพื่อบรรลุถึงเป้าหมายและเพิ่มความมั่งคั่งแก่ผู้ถือหุ้น

3.  คณะกรรมการได้จัดให้บริษัทฯมีระบบการควบคุมภายใน การตรวจสอบภายใน
    และมาตรการการบริหารความเสี่ยงที่มีประสิทธิผล
    รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัทฯ

4.  คณะกรรมการเป็นผู้พิจารณากำหนดบทบาทหน้าที่
    และความรับผิดชอบระหว่างคณะกรรมการตรวจสอบ และฝ่ายบริหารอย่างชัดเจน

5.  คณะกรรมการได้จัดการสื่อสารอย่างชัดเจนต่อบทบาท หน้าที่
    และความรับผิดชอบของคณะกรรมการ กรรมการตรวจสอบ ฝ่ายบริหาร และพนักงาน

6.  คณะกรรมการรับผิดชอบต่อการเปิดเผยฐานะการเงินของบริษัทฯในรายงานงบการเงินของบริษัทฯและบริษัทย่อยในรายงานประจำปีและแบบแสดงรายการข้อมูลประจำปี
    (แบบ56-1)

7.  คณะกรรมการเป็นผู้แต่งตั้งกรรมการผู้จัดการซึ่งเป็นผู้แทนจากผู้ถือหุ้นรายใหญ่
    เพื่อบริหารงานบริษัทฯภายใต้ขอบเขตอำนาจที่ให้ไว้

8.  คณะกรรมการต้องจัดให้มีการประชุมคณะกรรมการอย่างน้อยสามเดือนต่อครั้ง
    และการประชุมผู้ถือหุ้นอย่างน้อยปีละครั้ง

ข. คณะกรรมการตรวจสอบ

คณะกรรมการได้แต่งตั้งกรรมการอิสระ 3 ท่านเป็นคณะกรรมการตรวจสอบประกอบด้วย

- นายธีระ วิภูชนิน ประธานกรรมการตรวจสอบ

- ดร.วิลาศ สินสวัสดิ์ กรรมการตรวจสอบ

- นายเกษม สนิทวงศ์ ณ อยุธยา กรรมการตรวจสอบ

- นายยุทธ ศักดิ์เดชยนต์ เลขานุการคณะกรรมการตรวจสอบ

ขอบเขตหน้าที่และความรับผิดชอบ

1.  ดูแลกระบวนการจัดทำและการเปิดเผยข้อมูลในรายงานทางการเงินของบริษัทฯ
    ให้มีความถูกต้องครบถ้วนเป็นที่เชื่อถือได้ และเป็นไปตามมาตรฐานบัญชีที่รับรองโดยทั่วไป
    โดยประสานงานกับผู้ตรวจสอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    และรายงานต่อคณะกรรมการบริษัทฯ

2.  ดูแลให้บริษัทฯ
    มีระบบการควบคุมภายในและการบริหารความเสี่ยงที่เหมาะสมและมีประสิทธิภาพ

3.  ดูแลให้ไม่ให้เกิดความขัดแย้งทางผลประโยชน์
    โดยการสอบทานการทำรายการระหว่างกันของบริษัทฯหรือบริษัทย่อยกับบุคคลที่เกี่ยวข้องกัน

4.  ดูแลให้บริษัทฯปฏิบัติตามกฎข้อกำหนดและกฎหมายที่เกี่ยวข้อง

5.  จัดทำรายงานการกำกับดูแลการควบคุมภายในของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯซึ่งรายงานดังกล่าวต้องลงนามโดยประธานกรรมการตรวจสอบ

6.  พิจารณาระบบการควบคุมภายในและแนวทางตรวจสอบ รวมทั้งการประเมินผลการตรวจสอบ
    การดำเนินงานด้านต่างๆของบริษัทฯตามวิธีการและมาตรฐานการควบคุมภายในที่ยอมรับโดยทั่วกัน

7.  ดูแลการปฏิบัติงานของผู้ตรวจสอบภายในให้เป็นไปตามาตรฐานที่ยอมรับกันโดยทั่วไป

8.  สอบทานรายงานของผู้บริหารและทำการไต่สวนเมื่อมีข้อสงสัยหรือสันนิษฐานว่าอาจมีการทุจริตหรือสิ่งผิดปกติ
    หรือมีความบกพร่องสำคัญในระบบการควบคุมภายในและการบริหารความเสี่ยง
    และนำเสนอต่อคณะกรรมการเพื่อพิจารณาต่อไป

9.  สั่งการและสอบทานหลักฐานหากมีข้อสงสัยว่าอาจมีการฝ่าฝืนกฎหมาย
    หรือข้อกำหนดใดๆของตลาดหลักทรัพย์ ซึ่งมีหรืออาจมีผลกระทบต่อฐานะทางการเงิน
    และผลดำเนินงานของบริษัทฯอย่างมีนัยสำคัญ

10. ปฏิบัติการอื่นใดตามที่คณะกรรมการของบริษัทฯมอบหมาย

11. คัดเลือกผู้สอบบัญชีของบริษัทฯและค่าสอบบัญชีประจำปี เพื่อนำเสนอต่อคณะกรรมการบริษัทฯ

12. แต่งตั้ง ถอดถอน หรือเลิกจ้าง ผู้ตรวจสอบภายใน รวมถึงกำหนดค่าตรวจสอบภายใน

2. การสรรหากรรมการและผู้บริหาร

  เนื่องจากบริษัทฯ มิได้มีการแต่งตั้งคณะอนุกรรมการสรรหา
  ดังนั้นคณะกรรมการจึงมอบหมายให้กรรมการแต่ละท่านทำหน้าที่สรรหาบุคคลที่มีคุณสมบัติเหมาะสม
  และนำเสนอรายชื่อให้คณะกรรมการของบริษัทฯเพื่อพิจารณา
  โดยคุณสมบัติของกรรมการและผู้บริหารต้องมีลักษณะไม่ต้องห้ามตามประกาศของสำนักงานคณะกรรมการกำกับหลักทรัพย์และตลาดหลักทรัพย์
  นอกจากนั้นต้องเป็นผู้ที่มีความรู้ ความสามารถ และประสบการณ์ที่จะเป็นประโยชน์ต่อบริษัทฯ

  ตามข้อบังคับของบริษัทแล้ว ไม่มีการกำหนดจำนวนกรรมการที่มาจากผู้ถือหุ้นรายใหญ่แต่ละกลุ่ม
  แต่ให้สิทธิการแต่งตั้งกรรมการ
  โดยวิธีที่ผู้ถือหุ้นสามารถแบ่งคะแนนเสียงของตนในการเลือกตั้งกรรมการเพื่อให้ผู้ใดมากน้อยเพียงใดก็ได้
  (Cumulative Voting)

3. ค่าตอบแทนผู้บริหาร

3.1 ค่าตอบแทนที่เป็นตัวเงิน

ก. ค่าตอบแทนกรรมการรวม 12 ท่าน ในปี 2548 เป็นจำนวนเงินเท่ากับ 7,800,000 บาท
โดยเป็นค่าตอบแทนในรูปค่าธรรมเนียมกรรมการ ซึ่งมีการจ่ายเป็นรายเดือนดังนี้

+-----+--------------------------+-----------------+-----------------+
|     |                          | ค่าตอบแทนกรรมการ | คณะกรรมการ      |
|     |                          |                 |                 |
|     |                          |                 | ตรวจสอบ         |
+-----+--------------------------+-----------------+-----------------+
| 1.  | นายมีชัย วีระไวทยะ          | 60,000          |                 |
+-----+--------------------------+-----------------+-----------------+
| 2.  | นายธีระ วิภูชนิน             | 40,000          | 40,000          |
+-----+--------------------------+-----------------+-----------------+
| 3.  | ดร.วิลาศ สินสวัสดิ์           | 40,000          | 40,000          |
+-----+--------------------------+-----------------+-----------------+
| 4.  | นายเกษม สนิทวงศ์ ณ อยุธยา   | 40,000          | 40,000          |
+-----+--------------------------+-----------------+-----------------+
| 5.  | นายพละ สุขเวช             | 40,000          |                 |
+-----+--------------------------+-----------------+-----------------+
| 6.  | นายเดวิค พาร์ค             | 40,000          |                 |
+-----+--------------------------+-----------------+-----------------+
| 7.  | นายวศิน ปัจจักขะภัติ          | 40,000          |                 |
+-----+--------------------------+-----------------+-----------------+
| 8.  | นายวัง ต้า เลียง            | 40,000          |                 |
+-----+--------------------------+-----------------+-----------------+
| 9.  | นายวัง ชาง ยิง             | 40,000          |                 |
+-----+--------------------------+-----------------+-----------------+
| 10. | นายสมชัย จงสวัสดิ์ชัย         | 40,000          |                 |
+-----+--------------------------+-----------------+-----------------+
| 11. | นางสาวอัญชลี สืบจันทศิริ       | 40,000          |                 |
+-----+--------------------------+-----------------+-----------------+
| 12. | นางสาวปิยธิดา สุขจันทร์       | 40,000          |                 |
+-----+--------------------------+-----------------+-----------------+

ข. ค่าตอบแทนผู้บริหารบริษัทฯได้รวมค่าตอบแทนของกรรมการ กรรมการผู้จัดการ
และผู้จัดการฝ่ายสี่รายแรกต่อจากกรรมการผู้จัดการลงมา รวมถึงผู้บริหารรายที่สี่ทุกราย รวม 6
ท่าน เป็นจำนวนเงิน 9,584,850 บาท

หมายเหตุ ค่าตอบแทนผู้บริหารบริษัท ได้รวมค่าตอบแทนของกรรมการ กรรมการผู้จัดการ
และผู้จัดการฝ่าย 4 รายแรกต่อจากรรมการผู้จัดการลงมา รวมถึงผู้บริหารรายที่ 4 ทุกราย

3.2 ค่าตอบแทนอื่น

บริษัทฯไม่มีการจ่ายค่าตอบแทนอื่นให้แก่ผู้บริหาร สำหรับเงินสมทบกองทุนสำรองเลี้ยงชีพนั้น
ผู้บริหารของบริษัทฯได้รับสิทธิในอัตราเดียวกับพนักงานอื่นๆ คือร้อยละ 5 ของเงินเดือน

4. การกำกับดูแลกิจการ

บริษัทฯได้ตระหนักถึงความสำคัญของการกำกับดูแลกิจการที่ดี
อันเป็นปัจจัยหลักในการเสริมสร้างให้องค์กรดำเนินธุรกิจด้วยความโปร่งใส ซื่อสัตย์สุจริต
และปฏิบัติติต่อผู้มีส่วนได้ส่วนเสียอย่างเท่าเทียมกัน มีระบบการบริหารจัดการที่มีประสิทธิภาพ
โดยมีเป้าหมายให้ธุรกิจเติบโตอย่างมีเสถียรภาพและเป็นไปตามนโยบายที่วางไว้
จึงได้มีการกำหนดนโยบายการกำกับดูแลกิจการเพื่อให้เป็นหลักในการดำเนินธุรกิจ
และให้สอดคล้องกับหลักการกำกับดูแลกิจการที่ดีของตลาดหลักทรัพย์แห่งประเทศไทยดังนี้

1. นโยบายเกี่ยวกับการกำกับดูแลกิจการ (Policy on Corporate Governance)

คณะกรรมการเชื่อมั่นว่าระบบและกระบวนการกำกับดูแลกิจการของบริษัทฯ
เป็นส่วนสำคัญในการนำมาซึ่งความสำเร็จในการดำเนินธุรกิจให้เกิดผลประโยชน์สูงสุดแก่ผู้ถือหุ้น
จึงได้กำหนดนโยบายและแนวทางปฏิบัติในการกำกับดูแลกิจการ
โดยให้ความสำคัญต่อระบบการควบคุมภายใน การเคารพในสิทธิและความเท่าเทียมกันของผู้ถือหุ้น
ความโปร่งใสในการบริหารงาน การกำหนดนโยบายและการเปิดเผยข้อมูล
ซึ่งได้มีการเปิดเผยรายงานการกำกับดูแลกิจการที่ดีไว้ในรายงานประจำปีและแบบแสดงรายการข้อมูลประจำปี
(แบบ 56-1)
นโยบายการกำกับดูแลกิจการและจรรยาบรรณทางธุรกิจได้จัดทำเป็นลายลักษณ์อักษรเป็นที่เรียบร้อยแล้ว
คณะกรรมการบริษัทฯได้มีมติอนุมัติประกาศใช้ในการประชุมคณะกรรมการครั้งที่ 3/2547
และได้ประกาศให้ผู้บริหารและพนักงานได้รับทราบและถือปฏิบัติแล้วตั้งแต่เดือนกันยายน 2547
เป็นต้นไป
อีกทั้งยังได้มีการมอบหมายให้ผู้บังคับบัญชาทุกระดับชั้นมีหน้าที่ดูแลและส่งเสริมให้มีการปฏิบัติตามนโยบายที่กำหนด

2. สิทธิของผู้ถือหุ้น : สิทธิและความเท่าเทียมกันและการประชุมผู้ถือหุ้น

(Shareholders: Rights and Equitable Treatment)

บริษัทฯเคารพสิทธิของผู้ถือหุ้นและปฏิบัติต่อผู้ถือหุ้นทุกกลุ่มด้วยความเป็นธรรม
ไม่ว่าจะเป็นผู้ถือหุ้นรายใหญ่ รายย่อย บุคคลธรรมดา หรือสถาบัน
เพื่อให้ได้รับข้อมูลข่าวสารของบริษัทฯที่ถูกต้องทันเวลา รวมทั้งการเข้าร่วมประชุมผู้ถือหุ้น
บริษัทฯมีการเปิดเผยข้อมูลที่สำคัญของบริษัทฯ อย่างถูกต้อง โปร่งใส ในเวลาที่เหมาะสม
เพื่อใช้ประกอบการตัดสินใจลงทุน ในปี 2548
บริษัทฯได้จัดให้มีการประชุมสามัญประจำปีผู้ถือหุ้นที่สำนักงานกรุงเทพของบริษัทฯ โดยบริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
เพื่อให้ผู้ถือหุ้นทราบล่วงหน้าก่อนวันประชุม 10 วันทำการ
โดยในแต่ละวาระมีความเห็นของคณะกรรมการประกอบ
และมีบันทึกการประชุมของการประชุมครั้งที่ผ่านมา เพื่อให้ผู้ถือหุ้นสามารถตรวจสอบได้
อย่างไรก็ตามบางวาระในหนังสือนัดประชุมอาจยังมีข้อมูลไม่ครบถ้วนตามข้อพึงปฏิบัติของการกำกับดูแลกิจการที่ดี
เช่น ข้อพิพาททางกฎหมายของบุคคลที่เสนอให้แต่งตั้งเป็นกรรมการ วิธีสรรหากรรมการ
ข้อมูลประกอบการพิจารณากำหนดค่าตอบแทนกรรมการ
ทั้งนี้บริษัทฯจะนำเสนอข้อมูลที่ยังไม่ครบถ้วนดังกล่าวให้ทันการประชุมสามัญประจำปีผู้ถือหุ้นปี 2549
แต่ถ้าหากยังไม่สามารถกระทำได้ บริษัทฯจะนำเสนอในการประชุมผู้ถือหุ้นในครั้งถัดไป

นอกจากนี้บริษัทฯ ได้แนบหนังสือมอบฉันทะ
พร้อมรายชื่อกรรมการอิสระซึ่งเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถมาด้วยตนเอง
หรือไม่สามารถมอบอำนาจให้ผู้อื่นมาประชุมแทนได้

ในระหว่างการประชุมผู้ถือหุ้น
ประธานที่ประชุมจะดำเนินการประชุมให้เป็นไปตามลำดับระเบียบวาระที่กำหนดไว้ในหนังสือเชิญประชุม
และคณะกรรมการยังได้เปิดโอกาสให้ผู้ถือหุ้นทุกรายมีสิทธิเท่าเทียมกันในการแสดงความคิดเห็นและซักถามโดยให้เวลาอย่างเหมาะสม
เพื่อสามารถใช้เป็นข้อมูลในการตัดสินใจลงทุน
บริษัทฯมีความมุ่งมั่นที่จะดำเนินธุรกิจด้วยความระมัดระวังรอบคอบ
พร้อมกับการปฏิบัติตามนโยบายการจ่ายเงินปันผลตามที่ได้กำหนดไว้ให้แก่ผู้ถือหุ้น

3. สิทธิของผู้มีส่วนได้เสียกลุ่มต่างๆ (Various Groups of Stakeholders)

บริษัทฯ ได้ให้ความสำคัญต่อสิทธิของผู้มีส่วนได้เสียกลุ่มต่างๆ ไม่ว่าจะเป็นผู้มีส่วนได้เสียภายในได้แก่
พนักงาน หรือผู้มีส่วนได้เสียภายนอก ได้แก่ ผู้ถือหุ้น เจ้าหนี้ คู่ค้า ลูกค้า ชุมชน และสังคม
แต่เนื่องจากความคาดหวังของผู้มีส่วนได้ส่วนเสียอาจแตกต่างกัน
ดังนั้นบริษัทฯจะพิจารณาถึงสิทธิตามกฏหมายที่แต่ละกลุ่มพึงได้รับอย่างละเอียดรอบคอบ
และดูแลให้มั่นใจว่าสิทธิดังกล่าวได้รับความคุ้มครองและปฏิบัติด้วยความระมัดระวัง
โดยได้กำหนดแนวทางการตอบสนองความต้องการของผู้มีส่วนได้ส่วนเสีย ไว้ดังนี้

  - พนักงาน บริษัทฯ ตระหนักดีว่าพนักงานเป็นปัจจัยแห่งความสำเร็จก้าวหน้าของบริษัทฯ
  บริษัทฯจึงสนับสนุนพัฒนาให้พนักงานทุกคนมีความรู้ความสามารถ นอกจากนี้
  บริษัทฯมีการดูแลพนักงานอย่างเสมอภาค
  มีการให้ผลตอบแทนและสวัสดิการที่เหมาะสมและเป็นธรรม

  - ผู้ถือหุ้น บริษัทฯ มุ่งมั่นที่จะดำเนินธุรกิจอย่างซื่อสัตย์สุจริต โปร่งใส เชื่อถือได้
  และแน่วแน่ที่จะสร้างกิจการให้มีฐานะทางการเงินที่แข็งแกร่ง เพื่อเพิ่มมูลค่าหุ้นให้กับผู้ถือหุ้น

  - เจ้าหนี้ บริษัทฯ มีการปฏิบัติตามเงื่อนไขการกู้ยืมเงินตามข้อตกลง

  - คู่ค้า บริษัทฯ ถือว่าคู่ค้าเป็นผู้มีส่วนสนับสนุนการดำเนินธุรกิจของบริษัทฯ โดยบริษัทฯ
  ได้ปฏิบัติตามสัญญาและเงื่อนไขทางการค้าในการซื้อสินค้าและบริการจากคู่ค้า
  รวมถึงการกำหนดนโยบายในการจัดซื้อจัดจ้าง
  เพื่อให้การดำเนินธุรกิจกับคู่ค้าเป็นไปอย่างเหมาะสม มีประสิทธิภาพ และยุติธรรม

  - ลูกค้า บริษัทฯ ได้เอาใจใส่และรับผิดชอบต่อลูกค้าโดยผลิตสินค้าที่มีคุณภาพและมาตรฐาน

  - สังคม ชุมชนและสิ่งแวดล้อม บริษัทฯได้เข้าร่วมโครงการ “โรงงานสีเขียว”
  ของสถาบันสิ่งแวดล้อมไทย และจะเริ่มโครงการ “อนุรักษ์พลังงาน” ของกระทรวงพลังงานในปี
  2549 นอกจากนี้ บริษัทฯยังให้ความสำคัญและร่วมกิจกรรมของชุมชนและสังคมอย่างสม่ำเสมอ

ทั้งนี้บริษัทฯ ปฏิบัติตามข้อกำหนดของกฎหมายและกฎระเบียบต่าง ๆ ที่เกี่ยวข้อง
เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี และเชื่อมั่นว่า
การปฏิบัติต่อผู้มีส่วนได้ส่วนเสียตามแนวทางข้างต้น ย่อมจะช่วยเสริมสร้างมูลค่าขององค์กร
สร้างงาน และสรรค์สร้างองค์กรให้มีฐานะการเงินที่มั่นคงอย่างยั่งยืนได้

4. การประชุมผู้ถือหุ้น (Shareholders’ Meeting)

ในปี 2548 บริษัทฯ มีการประชุมผู้ถือหุ้นทั้งหมด 1 ครั้ง เป็นการประชุมสามัญประจำปี ณ
ห้องประชุมชั้น 7 สำนักงานกรุงเทพ เลขที่ 947/155 หมู่ 12 ถนนบางนา-ตราด แขวงบางนา
เขตบางนา กรุงเทพฯ เมื่อวันที่ 26 เมษายน 2548 ในการประชุมผู้ถือหุ้น
ประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการสอบถามและแสดงความคิดเห็นรวมถึงให้ข้อเสนอแนะที่มีต่อการบริหารงานและการดำเนินงานของบริษัทฯ
ตามวาระการประชุมที่กำหนดไว้ และยังกำหนดให้มีวาระอื่นๆ
เพื่อให้ผู้ถือหุ้นสามารถเสนอเพื่อให้ที่ประชุมพิจารณาได้
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม อย่างไรก็ตาม
ในหนังสือนัดประชุมผู้ถือหุ้น บริษัทฯ ยังไม่ได้ระบุวิธีสรรหากรรมการ
และค่าตอบแทนผู้สอบบัญชีของบริษัทอื่นที่อยู่ในธุรกิจใกล้เคียงกัน
ซึ่งบริษัทฯจะดำเนินการในการประชุมผู้ถือหุ้นประจำปี 2549 นอกจากนั้น
บริษัทฯยังไม่ได้จัดให้มีช่องทางการเผยแพร่ร่างรายงานการประชุมให้ผู้ถือหุ้นแสดงความเห็นโดยไม่ต้องรอถึงการประชุมครั้งต่อไป

5. ภาวะผู้นำและวิสัยทัศน์ (Leadership and Vision)

คณะกรรมการมีบทบาทในการกำหนดหรือให้ความเห็นชอบในเรื่องวิสัยทัศน์ เป้าหมาย นโยบาย
แผนธุรกิจและงบประมาณในเรื่องที่สำคัญของบริษัทฯ ซึ่งนำเสนอโดยฝ่ายบริหาร
รวมทั้งติดตามผลการปฏิบัติงานของฝ่ายบริหารอย่างสม่ำเสมอเพื่อให้มั่นใจว่าการดำเนินธุรกิจเป็นไปตามเป้าหมายและแผนงานที่วางไว้

6. ความขัดแย้งทางผลประโยชน์ (Conflict of Interest)

คณะกรรมการบริษัทฯดูแลมิให้เกิดความขัดแย้งทางผลประโยชน์ในการดำเนินธุรกิจ
เริ่มตั้งแต่การจัดโครงสร้างและองค์ประกอบของคณะกรรมการตามหลักการกำกับดูแลกิจการที่ดีและส่งเสริมให้พนักงานทุกระดับปฏิบัติงานด้วยความซื่อสัตย์และยึดมั่นในจรรยาบรรณวิชาชีพ
และเพื่อป้องกันความขัดแย้งทางผลประโยชน์
คณะกรรมการได้กำหนดนโยบายและวิธีการดูแลเรื่องการใช้ข้อมูลภายใน
ไม่ให้ผู้บริหารและผู้เกี่ยวข้องนำข้อมูลภายในของบริษัทฯไปใช้เพื่อประโยชน์ส่วนตนและเปิดเผยข้อมูลแก่บุคคลภายนอก
และห้ามซื้อหรือขายหรือชักชวนให้บุคคลอื่นซื้อหรือขายหลักทรัพย์ของบริษัทฯในช่วง 1
เดือนก่อนที่งบการเงินจะเผยแพร่ต่อสาธารณชนด้วย
โดยกำหนดให้กรรมการและผู้บริหารหมายรวมถึงคู่สมรส และบุตรที่ยังไม่บรรลุนิติภาวะ
รายงานการเปลี่ยนแปลงการถือครองหลักทรัพย์ต่อสำนักงานกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
วันทำการนับจากวันที่ซื้อ ขาย โอน หรือรับโอน และส่งสำเนารายงานดังกล่าวให้กับบริษัทฯ
รวมถึงให้กรรมการทุกท่านรายงานการถือหลักทรัพย์ของบริษัทฯต่อคณะกรรมการทุกไตรมาส

นอกจากนี้ ผู้บริหารจะนำเสนอคณะกรรมการบริษัทฯผ่านคณะกรรมการตรวจสอบ
เกี่ยวกับรายการที่เกี่ยวโยงกัน และรายการที่มีความขัดแย้งทางผลประโยชน์
ซึ่งได้มีการพิจารณาความเหมาะสมอย่างรอบคอบ
และได้ปฏิบัติตามหลักเกณฑ์ของตลาดหลักทรัพย์แห่งประเทศไทย
โดยได้มีการเปิดเผยรายการที่เกี่ยวโยงกันไว้ในหมายเหตุประกอบงบการเงินของบริษัทฯทุกไตรมาสอย่างเคร่งครัด
รวมทั้งได้มีการเปิดเผยไว้ในรายงานประจำปีและแบบแสดงรายการข้อมูลประจำปี (แบบ 56-1)
ด้วย

7. จริยธรรมธุรกิจ (Business Ethics)

บริษัทฯ ตระหนักดีว่าการปฏิบัติตามจริยธรรมของผู้บริหารและพนักงานทุกคน
เป็นสิ่งจำเป็นต่อความสำเร็จขององค์กรในระยะยาว จึงมีการจัดทำระบบ ISO 9001:2000
ซึ่งเป็นระบบเกี่ยวกับมาตรฐานการผลิตสินค้าและการให้บริการกับลูกค้า
ทั้งนี้เพื่อให้ผู้บริโภคมั่นใจในมาตรฐานการผลิตสินค้าและการให้บริการของบริษัทฯ
ซึ่งพนักงานทุกคนได้มีการปฏิบัติตามและพัฒนาระบบดังกล่าวอย่างต่อเนื่อง
เพื่อรักษามาตรฐานและปรับปรุงระบบการทำงานให้มีประสิทธิภาพและมีมาตรฐานเป็นที่ยอมรับ

จรรยาบรรณทางธุรกิจ (Code of ethics) ได้จัดทำเป็นลายลักษณ์อักษรเป็นที่เรียบร้อยแล้ว
คณะกรรมการบริษัทฯ ได้มีมติอนุมัติประกาศใช้ในการประชุมคณะกรรมการครั้งที่ 3/2547
และบริษัทฯได้ประกาศใช้และถือปฏิบัติตั้งแต่เดือนกันยายน 2547 เป็นต้นไป

8. การถ่วงดุลของกรรมการที่ไม่เป็นผู้บริหาร (Balance of Power for Non-Executive
Directors)

การวางโครงสร้างระบบการบริหารงานและการปฏิบัติงานจะต้องมีความน่าเชื่อถือและโปร่งใส
โครงสร้างของคณะกรรมการบริษัทฯได้มีการกำหนดหน้าที่รับผิดชอบชัดเจนและไม่ทำให้บุคคลใดบุคคลหนึ่งหรือกลุ่มใดกลุ่มหนึ่งมีอำนาจโดยไม่มีข้อจำกัด
คณะกรรมการบริษัทฯ มีจำนวน 12 ท่าน ประกอบด้วย

  - กรรมการ 5 ท่าน ซึ่งเป็นตัวแทนของผู้ถือหุ้นรายใหญ่

  - กรรมการอิสระ 7 ท่าน

ทั้งนี้เพื่อให้เกิดการถ่วงดุลและการสอบทานการบริหารงานอย่างเหมาะสมโดยกรรมการอิสระดังกล่าวต้องสามารถแสดงความเห็นได้โดยอิสระเพื่อป้องกันมิให้เกิดความขัดแย้งทางผลประโยชน์
อย่างไรก็ตาม
บริษัทฯยังไม่ได้มีข้อกำหนดชัดเจนเกี่ยวกับจำนวนกรรมการที่เป็นไปตามสัดส่วนการถือหุ้นในบริษัทฯ
แต่วิธีการลงคะแนนเสียงเลือกตั้งคณะกรรมการตามข้อบังคับของบริษัทฯ เป็นแบบ Cumulative
Voting
ซึ่งเปิดโอกาสให้ผู้ถือหุ้นสามารถลงคะแนนเสียงเลือกกรรมการได้ตามสัดส่วนการถือหุ้นอยู่แล้ว

9. การรวมหรือแยกตำแหน่ง (Aggregation or Segregation of Positions)

ประธานกรรมการเป็นกรรมการอิสระและไม่เป็นบุคคลเดียวกันกับกรรมการผู้จัดการ
ซึ่งเป็นตัวแทนของผู้ถือหุ้นรายใหญ่
ทั้งนี้เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ
ซึ่งเป็นหน้าที่ของกรรมการผู้จัดการและผู้บริหารระดับสูงของบริษัทฯ
อย่างไรก็ตามกรรมการทุกท่านมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินการของฝ่ายบริหารเป็นไปอย่างมีประสิทธิภาพ ถูกต้องและโปร่งใส

10. ค่าตอบแทนกรรมการและผู้บริหาร (Remuneration for Directors and the
Management)

บริษัทฯ ได้กำหนดค่าตอบแทนกรรมการโดยพิจารณาตามภาระความรับผิดชอบของคณะกรรมการ
โดยค่าตอบแทนอยู่ในระดับเดียวกับอุตสาหกรรมและสูงเพียงพอที่จะรักษากรรมการที่มีคุณสมบัติที่ต้องการและได้รับการอนุมัติจากที่ประชุมผู้ถือหุ้นแล้ว
กรรมการที่ได้รับมอบหมายให้เป็นกรรมการตรวจสอบได้รับค่าตอบแทนเพิ่มตามปริมาณงานที่เพิ่มขึ้น
ในส่วนค่าตอบแทนของกรรมการผู้จัดการได้รับการอนุมัติโดยคณะกรรมการ ส่วนของผู้บริหารท่านอื่นๆ
กรรมการผู้จัดการเป็นผู้พิจารณา โดยมีคณะกรรมการเป็นผู้อนุมัติอัตราค่าตอบแทนโดยรวม
บริษัทฯได้เปิดเผยจำนวนค่าตอบแทนของกรรมการและผู้บริหารไว้ในรายงานประจำปีและแบบแสดงรายการข้อมูลประจำปี
(แบบ 56-1) ตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด

11. การประชุมคณะกรรมการ (Board of Directors’ Meetings)

บริษัทฯกำหนดให้มีการประชุมคณะกรรมการบริษัทฯ ไตรมาสละ 1 ครั้ง เป็นอย่างน้อย
หรือประธานกรรมการจะพิจารณาเห็นสมควรเรียกประชุมเป็นวาระพิเศษเพิ่มเติมตามความจำเป็น
โดยมีการกำหนดวาระการประชุมล่วงหน้าที่ชัดเจน
เป็นระเบียบวาระพร้อมเอกสารประกอบการประชุมที่เพียงพอ
แนบกับหนังสือเชิญประชุมโดยระบุอย่างชัดเจนว่าเป็นเรื่องที่จะเสนอเพื่อทราบ เพื่ออนุมัติ
หรือเพื่อพิจารณา แล้วแต่กรณี ให้แก่กรรมการทุกท่านก่อนการประชุมไม่น้อยกว่า 7 วัน
เพื่อให้คณะกรรมการ ได้มีเวลาศึกษาข้อมูลก่อนการประชุม ในระหว่างการประชุม
ประธานคณะกรรมการจะสนับสนุนให้มีการพิจารณาประเด็นต่างๆ อย่างโปร่งใส
และจัดสรรเวลาอย่างเพียงพอแก่ผู้บริหารที่เกี่ยวข้องในการนำเสนอรายละเอียด
และคณะกรรมการก็จะพิจารณาและให้ข้อคิดเห็นที่เป็นประโยชน์อย่างละเอียดถี่ถ้วน

บันทึกรายงานการประชุมมีการจัดทำเป็นลายลักษณ์อักษร
และหลังจากที่ผ่านการรับรองจากที่ประชุมก็จะถูกจัดเก็บไว้พร้อมสำหรับกรรมการและผู้ที่เกี่ยวข้องตรวจสอบได้

ในปี 2548 คณะกรรมการมีกำหนดประชุมตามวาระปกติ 4 ครั้ง
สามารถประมวลจำนวนครั้งในการเข้าร่วมประชุมของกรรมการบริษัทฯ แต่ละคนได้ดังนี้

+-------------------------+--------+------+------+------+------+------+
| รายชื่อ                   | ว      | การเ |      |      |      |      |
|                         | าระการ | ข้าร่ว |      |      |      |      |
|                         |        | มประ |      |      |      |      |
|                         |        | ชุมคณ |      |      |      |      |
|                         |        | ะกรร |      |      |      |      |
|                         |        | มการ |      |      |      |      |
|                         |        | ครั้งที่ |      |      |      |      |
+-------------------------+--------+------+------+------+------+------+
|                         | ดำรง   | 1/   | 2/   | 3/   | 4/   | รวม  |
|                         |        | 2548 | 2548 | 2548 | 2548 | (    |
|                         | ตำแหน่ง |      |      |      |      | ครั้ง) |
+-------------------------+--------+------+------+------+------+------+
|   1. นายมีชัย วีระไวทยะ    | 254    |      | /    | /    |      | 2    |
|                         | 8-2549 |      |      |      |      |      |
+-------------------------+--------+------+------+------+------+------+
|   2. นายวัง ต้า เลียง      | 254    | /    |      | /    | /    | 3    |
|                         | 8-2549 |      |      |      |      |      |
+-------------------------+--------+------+------+------+------+------+
|   3. นายเดวิด ปาร์ค       | 254    |      | /    |      | /    | 2    |
|                         | 8-2549 |      |      |      |      |      |
+-------------------------+--------+------+------+------+------+------+
|   4. นายพละ สุขเวช       | 254    | /    | /    | /    | /    | 4    |
|                         | 8-2549 |      |      |      |      |      |
+-------------------------+--------+------+------+------+------+------+
|   5. นายวัง ชาง ยิง       | 254    | /    | /    | /    | /    | 4    |
|                         | 8-2549 |      |      |      |      |      |
+-------------------------+--------+------+------+------+------+------+
|   6. นายวศิน ปัจจักขะภัติ    | 254    | /    | /    | /    | /    | 4    |
|                         | 8-2549 |      |      |      |      |      |
+-------------------------+--------+------+------+------+------+------+
|   7. นางสาวอัญชลี สืบจันทศิริ | 254    | /    | /    | /    | /    | 4    |
|                         | 8-2549 |      |      |      |      |      |
+-------------------------+--------+------+------+------+------+------+
|   8. นางสาวปิยธิดา สุขจันทร์ | 254    | /    | /    | /    | /    | 4    |
|                         | 8-2549 |      |      |      |      |      |
+-------------------------+--------+------+------+------+------+------+
|   9. นายสมชัย จงสวัสดิ์ชัย   | 254    | /    | /    | /    | /    | 4    |
|                         | 8-2549 |      |      |      |      |      |
+-------------------------+--------+------+------+------+------+------+
|   10. นายธีระ วิภูชนิน      | 254    | /    | /    | /    | /    | 4    |
|                         | 8-2549 |      |      |      |      |      |
+-------------------------+--------+------+------+------+------+------+
|   11. ดร. วิลาศ สินสวัสดิ์   | 254    | /    | /    | /    | /    | 4    |
|                         | 8-2549 |      |      |      |      |      |
+-------------------------+--------+------+------+------+------+------+
|   12. นายเกษม สนิทวงศ์ ณ  | 254    | /    |      | /    | /    | 3    |
|   อยุธยา                 | 8-2549 |      |      |      |      |      |
+-------------------------+--------+------+------+------+------+------+

ในส่วนของกรรมการที่ไม่เป็นผู้บริหารยังไม่มีโอกาสประชุมกันเองโดยไม่มีกรรมการบริหารร่วมอยู่ด้วย
นอกจากนั้น
ยังไม่ได้มีการกำหนดจำนวนบริษัทฯสูงสุดที่กรรมการหรือกรรมการผู้จัดการจะดำรงตำแหน่งได้ ทั้งนี้
เมื่อพิจารณาจากจำนวนครั้งที่กรรมการแต่ละท่านเข้าร่วมประชุมแล้ว
บริษัทฯเห็นว่ากรรมการแต่ละท่านยังสามารถเข้าร่วมประชุมคณะกรรมการได้อย่างสม่ำเสมอ

12. คณะอนุกรรมการ (Committees)

คณะกรรมการบริษัทฯ ได้แต่งตั้งคณะกรรมการตรวจสอบ ซึ่งประกอบด้วยกรรมการ 3 ท่าน
ทุกท่านเป็นกรรมการอิสระ โดยมีการประชุมสม่ำเสมอ อย่างน้อยไตรมาสละ 1 ครั้ง ในปี 2548
มีการประชุมทั้งสิ้น 4 ครั้ง
คณะกรรมการตรวจสอบมีหน้าที่รับผิดชอบสอบทานรายงานทางการเงินของบริษัทฯ
สอบทานความเพียงพอของระบบการควบคุมภายในและระบบการบริหารความเสี่ยง
การปฏิบัติตามกฎหมาย กฎเกณฑ์ และระเบียบที่เกี่ยวข้อง พิจารณาคัดเลือก เสนอแต่งตั้ง
และเสนอค่าตอบแทนผู้สอบบัญชีและผู้ตรวจสอบภายในของบริษัทฯ
ประสานงานกับผู้ตรวจสอบภายในของบริษัทฯเกี่ยวกับวัตถุประสงค์และการวางแผนการตรวจสอบ
พิจารณาการเปิดเผยข้อมูลของบริษัทฯ
ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้อง
ครบถ้วน และโปร่งใส

บริษัทฯ ยังไม่มีคณะอนุกรรมการกำหนดค่าตอบแทนและคณะอนุกรรมการสรรหา
โดยหน้าที่และความรับผิดชอบของคณะอนุกรรมการดังกล่าวขณะนี้ดำเนินการโดยคณะกรรมการบริษัทฯ
อย่างไรก็ตาม บริษัทฯ
มีกระบวนการพิจารณาค่าตอบแทนเบื้องต้นที่เหมาะสมและผ่านการเห็นชอบจากที่ประชุมผู้ถือหุ้น

13. ระบบการควบคุมและการตรวจสอบภายใน (Controlling System and Internal
Audit)

บริษัทฯ ได้ให้ความสำคัญต่อระบบควบคุมภายในทั้งในระดับบริหาร
และระดับปฏิบัติงานที่มีประสิทธิภาพ จึงได้มีการจัดโครงสร้างองค์กรอย่างเหมาะสม
มีสายการบังคับบัญชาและความสัมพันธ์ระหว่างหน่วยงานภายในองค์กรที่ชัดเจน
มีการกำหนดอำนาจการอนุมัติตามระดับตำแหน่ง มีการควบคุมดูแลการใช้ทรัพย์สินของบริษัทฯ
ให้เกิดประโยชน์และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
และมีระบบรายงานทางการเงินเสนอผู้บริหารตามสายงานที่รับผิดชอบ

บริษัทฯ ได้แต่งตั้ง สำนักงาน ดร. วิรัช แอนด์แอสโซซิเอทส์ เป็นผู้ตรวจสอบภายใน
ทำหน้าที่ตรวจสอบระบบควบคุมภายในของบริษัทฯ ปีละ 4 ครั้ง
และรายงานผลการตรวจสอบให้กรรมการตรวจสอบ
เพื่อให้มั่นใจว่าการปฏิบัติงานและกิจกรรมทางการเงินของบริษัทฯ
ได้ดำเนินการตามแนวทางที่กำหนดและมีประสิทธิภาพ
รวมถึงการตรวจสอบการปฏิบัติตามกฎหมายและข้อกำหนดที่เกี่ยวข้อง (Compliance Controls)
และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการบริษัทฯจึงได้กำหนดให้หน่วยงานตรวจสอบภายในรายงานผลการตรวจสอบต่อคณะกรรมการตรวจสอบเป็นประจำตามเวลาที่กำหนดไว้
ซึ่งคณะกรรมการตรวจสอบดังกล่าวประกอบด้วยกรรมการอิสระทั้งสิ้น
รายละเอียดการควบคุมภายในได้ปรากฏอยู่แล้วในรายงานประจำปีและแบบแสดงรายการข้อมูลประจำปี
(แบบ 56-1) ตามเอกสารแนบ 3

บริษัทฯ มีนโยบายในการกำหนดให้การบริหารความเสี่ยง เป็นส่วนหนึ่งของการบริหารจัดการ
เพื่อให้วัตถุประสงค์ เป้าหมาย และแผนกลยุทธ์ต่างๆ ของบริษัทฯ
สามารถปฏิบัติได้บรรลุตามที่ได้ตั้งไว้ โดยผู้บริหารและพนักงานทุกคนในบริษัทฯ
เป็นเจ้าของความเสี่ยง
และมีหน้าที่ในการประเมินความเสี่ยงของแต่ละหน่วยงานและกระบวนการทำงาน
ประเมินประสิทธิภาพของมาตรการควบคุมที่มีอยู่
พร้อมทั้งนำเสนอแผนงานและวิธีการในการลดความเสี่ยง

14. รายงานของคณะกรรมการ (Directors’ Reporting)

คณะกรรมการบริษัทฯ เป็นผู้รับผิดชอบต่องบการเงินของบริษัทฯและข้อมูลที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
คณะกรรมการบริษัทฯได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้ว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะรักษาไว้ซึ่งทรัพย์สินและเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทฯ
ได้แต่งตั้งคณะกรรมการตรวจสอบเป็นผู้รับผิดชอบเกี่ยวกับคุณภาพของรายงานทางการเงินและระบบการควบคุมภายใน
รวมถึงกระบวนการต่างๆ ให้มีการจัดทำอย่างถูกต้องตามมาตรฐานทางบัญชีที่รับรองทั่วไป
และมีการเปิดเผยข้อมูลอย่างโปร่งใส ในการดำเนินงานของบริษัทฯ ในรอบปี 2548
คณะกรรมการตรวจสอบได้พิจารณาแล้ว เห็นว่าคณะกรรมการตลอดจนผู้บริหาร
มีความมุ่งมั่นในการปฏิบัติหน้าที่เพื่อให้บรรลุเป้าหมายขององค์กร
ได้ให้ความสำคัญอย่างยิ่งต่อการดำเนินงานภายใต้ระบบการควบคุมภายในที่ดี
มีการบริหารความเสี่ยงที่เหมาะสม
มีระบบสารสนเทศการสื่อสารข้อมูลสนับสนุนการกำกับดูแลกิจการที่มีประสิทธิผล
โดยปราศจากการละเมิดกฎหมายหรือข้อบังคับต่างๆ ที่เป็นสาระสำคัญซึ่งบริษัทฯต้องพึงปฏิบัติ
กล่าวคือ ระบบการควบคุมภายในของบริษัทฯโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯและบริษัทย่อย
ณ วันที่ 31 ธันวาคม 2548
ความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีและแบบแสดงรายการข้อมูลประจำปี
(แบบ 56-1) แล้ว

15. ความสัมพันธ์กับผู้เกี่ยวข้อง (Relations with Stakeholders)

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงินและข้อมูลทั่วไป รวมทั้งรายงานประจำปี
โดยได้เผยแพร่ข้อมูลข่าวสารดังกล่าวเพื่อให้ผู้ถือหุ้น และผู้ที่เกี่ยวข้องได้รับทราบ
โดยผ่านช่องทางและสื่อการเผยแพร่ข้อมูลของตลาดหลักทรัพย์ ในส่วนของงานด้านผู้ลงทุนสัมพันธ์นั้น
บริษัทฯ ยังไม่ได้จัดตั้งหน่วยงานขึ้นเฉพาะ เนื่องจากกิจกรรมในเรื่องดังกล่าวยังมีจำนวนไม่มากนัก
แต่ได้มอบหมายให้กรรมการ 2 ท่าน ทำหน้าที่ติดต่อสื่อสารกับผู้ลงทุน ทั้งที่เป็นบุคคลและสถาบัน
ผู้ถือหุ้น นักวิเคราะห์และภาครัฐที่เกี่ยวข้อง ซึ่งผู้ลงทุนสามารถติดต่อขอข้อมูลบริษัทฯ ได้ที่โทรศัพท์
02-744 1496/8 หรือโทรสาร 02-744 1499

  5. การดูแลเรื่องการใช้ข้อมูลภายใน

บริษัทฯมีนโยบายและวิธีการดูแลผู้บริหารในการใช้ข้อมูลภายในเพื่อเป็นประโยชน์ส่วนตนดังนี้

1. ให้ความรู้แก่ผู้บริหาร เกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
และบุตรที่ยังไม่บรรลุนิติภาวะ และบทกำหนดโทษตามพระราชบัญญัติหลักทรัพย์และตลาดหลักทรัพย์
พ.ศ.2535 และตามข้อกำหนดของตลาดหลักทรัพย์แห่งประเทศไทย

2. แจ้งให้ผู้บริหารที่ได้รับทราบข้อมูลภายในที่มีสาระสำคัญ มิให้เปิดเผยข้อมูลดังกล่าวแก่ผู้อื่น
รวมถึงผลกระทบที่อาจจะเกิดขึ้นกับหลักทรัพย์ของบริษัทฯ
และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.2535
ที่ผู้บริหารท่านนั้นจะได้รับหากมีการฝ่าฝืน

3. ห้ามมิให้ผู้บริหารมีการซื้อขายหลักทรัพย์ของบริษัทฯในช่วง 1
เดือนก่อนที่งบการเงินจะเผยแพร่ต่อสาธารณะชน

6. บุคลากร

+---------------------------------+-----------+-----------+-----------+
|                                 | จำ        |           |           |
|                                 | นวนพนักงาน |           |           |
+---------------------------------+-----------+-----------+-----------+
|                                 | 2548      | 2547      | 2546      |
+---------------------------------+-----------+-----------+-----------+
|  สำนักงาน                        | 41        | 41        | 43        |
+---------------------------------+-----------+-----------+-----------+
| โรงงาน                          | 109       | 114       | 117       |
+---------------------------------+-----------+-----------+-----------+
|  สวน                            | 756       | 722       | 766       |
+---------------------------------+-----------+-----------+-----------+
| รวม                             | 906       | 877       | 926       |
+---------------------------------+-----------+-----------+-----------+

ผลตอบแทนรวมของพนักงาน โดยแบ่งตามสายงานดังนี้

สำนักงาน มีการจ่ายค่าตอบแทนในรูปค่าแรง เงินเดือน โบนัส ค่าล่วงเวลา บ้านพักพนักงาน และเงินสมทบกองทุนสำรองเลี้ยงชีพ เป็นจำนวนเงินรวม 13,208,008.18 บาท 

โรงงาน มีการจ่ายค่าตอบแทนในรูปค่าแรง เงินเดือน โบนัส ค่าล่วงเวลา บ้านพักพนักงาน และเงินสมทบกองทุนสำรองเลี้ยงชีพ เป็นจำนวนเงินรวม 16,698,007.56 บาท

สวน มีการจ่ายค่าตอบแทน

-ในรูป เงินเดือน โบนัส ค่าล่วงเวลา บ้านพักพนักงาน และเงินสมทบกองทุนสำรองเลี้ยงชีพ เป็นจำนวนเงินรวม 25,261,174.47 บาท 

-ในรูป ค่าแรงและจำนวนชิ้นงาน เป็นจำนวนเงินรวม 39,391,023.21 บาท 

นโยบายในการพัฒนาพนักงาน

เนื่องจากบริษัทฯได้ผ่านการรับรองมาตรฐาน ISO 9001:2000 รวมถึง ISO 14000
ซึ่งคาดว่าจะได้รับการรับรองในปี 2549 นี้
ดังนั้นบริษัทฯจะต้องมีการจัดฝึกอบรมให้กับพนักงานในการทำงาน
รวมไปถึงการพัฒนาให้พนักงานมีทักษะ และความรู้ความสามารถในการทำงานอย่างต่อเนื่อง